Bejgli

Bejgli Eguberrian prestatu ohi den hungariar gozopil biribilkatua da. Intxaurrez (diós bejgli) edo mitxoleta-hazi ehoz (mákos bejgli) beteta egoten da. Jendeak uste duenez, jateak ugaritasuna ekartzen du etxera.

Bejglia jatorriz Silesia eskualdekoa da. Bere izena ferra baten forma kakotutik dator, alemanez Beugen = "tolestu". Hungariara XIX. mende erdialdean iritsi zen.

Ezaugarriak

Tradizionalki, bi bertsio baino ez daude: intxaurrez edo mitxoleta-haziez beteak. Orea egiteko legamia, irina, gorringoa eta gurina erabiltzen da. Mitxoleta-haziz betetako betegarriak mahaspasak, rona, banilla eta mitxoleta-hazi ehoak ditu; intxaurrez betetako betegarriak mahaspasak, rona, limoi-birrina eta intxaur xehatuak ditu .

Orea xafla lodi bat osatu arte zabaltzen da. Betegarria jarri ondoren, zilindro erregular bat osatu arte zabaltzen da, arrautza-gorringoarekin pintzelatzen da eta laberatu egiten da.

Berriki hainbat aldaera aurki daiteke: gingakin eta mitxoleta haziekin (meggyes mákos bejgli), sagarrekin (almás bejgli), gaztainekin edo aza hartzituarekin (káposztás bejgli).

Erreferentziak

Kanpo estekak

Kategoria:Hungariako gastronomia